**Michal Řepík** (s. 31. joulukuuta 1988 Vlašim, Tšekkoslovakia) on tšekkiläinen jääkiekkoilija, joka pelaa kotimaassaan Extraliga-joukkue HC Sparta Prahassa. Hän on pelipaikaltaan oikea laitahyökkääjä. Řepík on pelannut urallaan aiemmin myös 72 NHL-ottelua Florida Panthersissa. Eliteprospects.com -sivuston Erik K. Pirin mukaan hänen vahvuuksiinsa kuuluu kiekonhallinta, hyökkäyspään pelaaminen, luistelu ja pelisilmä. Řepík joutuu kuitenkin pienehkön kokonsa vuoksi ajoittain hankaluuksiin kaksinkamppailuissa. Hän laukoo oikealta.

Ura
---

### Seuraura

#### Junioriura

Řepíkin kasvattajaseura on HC Vlašim. Hän siirtyi kuitenkin jo ennen C-juniorikää HC Sparta Prahaan ja sijoittui kaudella 2004–2005 NOEN Extraliga U20:n pistepörssissä kolmanneksi tehoilla 26+31=57. WHL-joukkue Vancouver Giants varasi Řepíkin 21. pelaajana CHL:n varaustilaisuudessa 2005. Hän siirtyi joukkueeseen kaudeksi 2005–2006 ja oli Giantsin kolmanneksi paras maalintekijä 24 osumallaan. Tehopisteitä runkosarjassa syntyi 52. Řepík voitti kauden päätteeksi WHL:n mestaruuden, Ed Chynoweth Cupin. Kaudella 2006–2007 hän oli Giantsin kolmanneksi paras pistemies tehoilla 24+31=55. Řepík voitti myös koko WHL:n kevään 2007 pudotuspelien piste- ja syöttöpörssin tehoilla 10+16=26 sekä jakoi tehotilaston voiton joukkuetoverinsa Kenndal McArdlen kanssa lukemalla +14. Hän pelasi kauden aikana myös CHL Top Prospects Gamessa. Giants isännöi kauden päätteeksi Memorial Cup -turnausta, jonka pistepörssin voiton (Ed Chynoweth Trophy) Řepík jakoi Plymouth Whalersin Tom Sestiton ja joukkuetoverinsa Milan Lucicin kanssa. Turnaus päättyi Giantsin mestaruuteen ja hänet valittiin tähdistökentälliseen.

Florida Panthers varasi Řepíkin toisella kierroksella 40. pelaajana NHL:n varaustilaisuudessa 2007. Hän teki jo saman kesän heinäkuussa kolmivuotisen tulokassopimuksen joukkueen kanssa, mutta pelasi kauden 2007–2008 vielä Giantsissa. Řepík oli joukkueen toiseksi paras maalintekijä ja kolmanneksi paras pistemies tehoilla 27+34=61. Hän voitti myös Giantsin sisäisen tehotilaston lukemalla +29. Kevään 2008 pudotuspeleissä Řepík oli joukkueen paras pistemies tehoilla 5+6=11.

#### Ammattilaisura

Kaudeksi 2008–2009 Řepík siirtyi Florida Panthersin organisaatioon. Hän pelasi suurimman osan kaudestaan AHL-joukkue Rochester Americansissa, jonka paras pistemies ja maalintekijä Řepík oli tehoilla 19+30=49. Hän debytoi kauden aikana myös NHL:ssä, jossa Řepík pelasi viisi runkosarjaottelua tehden kaksi maalia. Hän pelasi Panthersissa ensimmäisen NHL-ottelunsa 8. joulukuuta 2008 vieraissa Ottawa Senatorsia vastaan. Řepík sai ottelussa jääaikaa 7.27 minuuttia. Hän teki siinä myös ensimmäisen NHL-maalinsa. KHL-joukkue Sibir Novosibirsk varasi Řepíkin 29. pelaajana kesällä 2009. Kaudella 2009–2010 hän oli 22 osumallaan Americansin kolmanneksi paras maalintekijä. Řepík pelasi kauden aikana 19 NHL-ottelua tehopistein 3+2=5. 

Kaudella 2010–2011 Řepíkille kertyi 31 NHL-ottelua, joissa syntyi tehot 2+6=8. Hän pelasi kauden aikana myös AHL:n tähdistöottelussa. Kaudeksi 2011–2012 Panhersin farmijoukkueeksi vaihtui San Antonio Rampage, jossa Řepík vietti suurimman osan kaudestaan. Řepík pelasi kauden aikana 17 NHL-ottelua.

Řepík palasi kaudeksi 2012–2013 kotimaahansa ja siirtyi KHL-joukkue Lev Prahaan. Kaudella 2013–2014 hän eteni joukkueen kanssa aina Gagarin Cup -finaaleihin saakka, jotka Metallurg Magnitogorsk vei kuitenkin lopulta otteluvoitoin 4–3. Kaudeksi 2014–2015 Řepík siirtyi vuoden mittaisella sopimuksella SM-liigajoukkue Pelicansiin. Hän johti joukkueen pistepörssiä tehoilla 9+22=31, kunnes Pelicans kauppasi Řepíkin lähinnä taloudellisista syistä loppukaudeksi Sveitsin National League A:n EV Zugiin helmikuussa 2015.

Kaudeksi 2015–2016 Řepík palasi taas kotimaahansa ja siirtyi kaksivuotisella sopimuksella Extraliga-joukkue HC Liberecin paitaan. Hän oli 18 osumallaan joukkueen toiseksi paras maalintekijä Jakub Valskýn jälkeen. Řepík jakoi koko pudotuspelien maalipörssin voiton HC Sparta Prahan Jaroslav Hlinkan kanssa. Hän voitti kauden päätteeksi Tšekin-mestaruuden. Mestarien liigassa Řepík oli Liberecin paras pistemies ja maalintekijä tehoilla 6+3=9.

Řepík siirtyi kaudeksi 2016–2017 vuoden mittaisella sopimuksella KHL-joukkue Traktor Tšeljabinskiin. Hän pelasi vain kaksi runkosarjaottelua, kunnes Řepík loukkasi olkapäänsä ja Traktor katsoi parhaaksi purkaa hänen sopimuksensa lokakuussa 2016. Řepik kärsi syyskaudella myös mononukleoosista. Kuntouduttuaan marraskuussa hän teki loppukauden sopimuksen kasvattajaseuransa HC Sparta Prahan kanssa.

### Maajoukkueura

Řepík edusti Tšekkiä MM-kilpailuissa vuonna 2016. Yhteensä hän on pelannut 16 A-maaottelua tehopistein 3+3=6. Řepík teki A-maajoukkuedebyyttinsä 18. joulukuuta 2014 Channel One Cupin Prahassa pelatussa avausottelussa Ruotsia vastaan. Hänen ensimmäinen A-maajoukkuemaalinsa syntyi 11. helmikuuta 2016 Euro Hockey Tourin Třinecissä pelatussa ensimmäisessä kaksoismaaottelussa Venäjää vastaan.

Řepík pelasi myös alle 20-vuotiaiden MM-kilpailuissa vuonna 2007. Vuoden 2008 turnaus häneltä jäi väliin aivotärähdyksen vuoksi. Řepík pelasi myös U-18 Junior World Cupissa vuonna 2005, jolloin hän voitti hopeaa.

Muuta
-----

Řepíkin pikkuveli Dominik pelaa HC Hradec Královén A-nuorissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Vancouver Giants | WHL | 69 | 24 | 28 | 52 | 55 | 14 | 3 | 3 | 6 | 19 |
|  | Vancouver Giants | M-Cup | – | – | – | – | – | 5 | 1 | 2 | 3 | 2 |
| 2006–2007 | Vancouver Giants | WHL | 56 | 24 | 31 | 55 | 56 | 22 | 10 | 16 | 26 | 24 |  |  |  |  |  |  | JMM | 6 | 0 | 0 | 0 | 0 |
|  | Vancouver Giants | M-Cup | – | – | – | – | – | 5 | 3 | 4 | 7 | 4 | Ykköstähdistö |
| 2007–2008 | Vancouver Giants | WHL | 51 | 27 | 34 | 61 | 62 | 10 | 5 | 6 | 11 | 18 |
| 2008–2009 | Rochester Americans | AHL | 75 | 19 | 30 | 49 | 58 | – | – | – | – | – |
|  | Florida Panthers | NHL | 5 | 2 | 0 | 2 | 2 | – | – | – | – | – |
| 2009–2010 | Rochester Americans | AHL | 60 | 22 | 31 | 53 | 57 | 7 | 1 | 1 | 2 | 4 |
|  | Florida Panthers | NHL | 19 | 3 | 2 | 5 | 6 | – | – | – | – | – |
| 2010–2011 | Rochester Americans | AHL | 53 | 11 | 34 | 45 | 38 | – | – | – | – | – |
|  | Florida Panthers | NHL | 31 | 2 | 6 | 8 | 22 | – | – | – | – | – |
| 2011–2012 | San Antonio Rampage | AHL | 55 | 14 | 21 | 35 | 51 | 4 | 1 | 3 | 4 | 6 |
|  | Florida Panthers | NHL | 17 | 2 | 3 | 5 | 6 | – | – | – | – | – |
| 2012–2013 | Lev Praha | KHL | 47 | 4 | 6 | 10 | 32 | 4 | 1 | 2 | 3 | 8 |
| 2013–2014 | Lev Praha | KHL | 51 | 8 | 4 | 12 | 32 | 22 | 4 | 6 | 10 | 22 |
| 2014–2015 | Pelicans | SM-liiga | 48 | 9 | 22 | 31 | 18 | – | – | – | – | – |
|  | EV Zug | NLA | 4 | 2 | 1 | 3 | 0 | 3 | 0 | 2 | 2 | 0 |
| 2015–2016 | HC Liberec | ČEL | 40 | 18 | 17 | 35 | 32 | 14 | 10 | 4 | 14 | 16 |  |  |  |  |  |  | MM | 8 | 2 | 2 | 4 | 16 |
| 2016–2017 | Traktor Tšeljabinsk | KHL | 2 | 0 | 0 | 0 | 2 | – | – | – | – | – |  |  |  |  |  |  | MM | 8 | 3 | 2 | 5 | 4 |
|  | HC Sparta Praha | ČEL | 22 | 7 | 9 | 16 | 41 | 4 | 1 | 1 | 2 | 2 |
| 2017–2018 | HC Slovan Bratislava | KHL | 51 | 12 | 11 | 23 | 14 | – | – | – | – | – |  |  |  |  |  |  | OK | 6 | 3 | 2 | 5 | 0 |
|  | HC Sparta Praha | ČEL | 7 | 3 | 3 | 6 | 6 | 3 | 0 | 2 | 2 | 0 |  |  |  |  |  |  | MM | 8 | 4 | 0 | 4 | 6 |
| 2018–2019 | HC Slovan Bratislava | KHL | 42 | 10 | 11 | 21 | 18 | – | – | – | – | – |  |  |  |  |  |  | MM | 10 | 4 | 3 | 7 | 2 |
|  | Vitjaz Podolsk | KHL | 19 | 5 | 4 | 9 | 4 | 4 | 0 | 0 | 0 | 0 |
| 2019–2020 | HC Sparta Praha | ČEL | 47 | 23 | 14 | 37 | 42 | – | – | – | – | – |
| 5 kautta | yhteensä | KHL | 212 | 39 | 36 | 75 | 102 | 30 | 5 | 8 | 13 | 30 |
| 4 kautta | yhteensä | ČEL | 69 | 28 | 29 | 57 | 79 | 21 | 11 | 7 | 18 | 18 |
| 4 kautta | yhteensä | NHL | 72 | 9 | 11 | 20 | 36 | – | – | – | – | – |
| 4 kautta | yhteensä | AHL | 243 | 66 | 116 | 182 | 204 | 11 | 2 | 4 | 6 | 10 |
| 1 kausi | yhteensä | SM-liiga | 48 | 9 | 22 | 31 | 18 | – | – | – | – | – |
| 1 kausi | yhteensä | NLA | 4 | 2 | 1 | 3 | 0 | 3 | 0 | 2 | 2 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Michal Řepík**.
* Michal Řepík The Internet Hockey Databasessa (englanniksi)
* Michal Řepík Legends of Hockey -sivustolla (englanniksi)
* Michal Řepík *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Michal Řepík *Elite Prospects*. Everysport Media Group AB.  (englanniksi)
2. 1 2 3  Michal Řepík The Internet Hockey Databasessa (englanniksi)
3. ↑  Michal Řepík Legends of Hockey -sivustolla (englanniksi)
4. ↑  Florida Inks RW Michal Repik to Entry Level Contract  16.7.2007. SUNRISE, Fla.:  Florida Panthers. Viitattu 29.7.2014. (englanniksi)
5. ↑  Michal Repik 2008–09 Game Log *Hockey-Reference.com*. Sports Reference LLC. Viitattu 10.11.2016. (englanniksi)
6. ↑  Hokejisty Lva Praha posílí útočník Řepík a obránce Mikuš *Sport.cz*.  20.6.2012. Praha:  Seznam.cz, a.s. Viitattu 29.7.2014. (tšekiksi)
7. ↑  Tšekkihyökkääjä Michal Repik Pelicansiin *Jatkoaika.com*.  28.7.2014. Jatkoaika r.y. Viitattu 29.7.2014.
8. ↑  Tschechischer Stürmer für den EVZ  13.2.2015. EVZ.  Arkistoitu 31.8.2017. Viitattu 14.2.2015. (saksaksi)
9. ↑  Pelicansin pistekärjet suuntaavat Sveitsiin *Jatkoaika.com*.  13.2.2015. Jatkoaika r.y. Viitattu 14.2.2015.
10. ↑  Kadlec, Martin: Bílí Tygři hlásí zvučné posily! Do Liberce přicházejí Birner s Řepíkem!  22.4.2015. Bílí Tygři Liberec, s.r.o. Viitattu 10.6.2015. (tšekiksi)
11. ↑  Kadlec, Martin: Michal Řepík se loučí s Bílými Tygry a míří do ruského Čeljabinsku  27.5.2016. Bílí Tygři Liberec, s.r.o. Viitattu 11.10.2016. (tšekiksi)
12. ↑  KHL-seura purki tshekkihyökkääjän sopimuksen – tilalle HIFK:n ex-tähti  10.10.2016. SuomiKiekko. Viitattu 10.11.2016.
13. ↑  Jáchim, Vaclav: Řepík se vrací tam, kde vyrůstal. Až vyléčí zraněné rameno, posílí Spartu! *Hokej.cz*.  27.5.2016. BPA sport marketing a.s. & eSports.cz, s.r.o. Viitattu 11.10.2016. (tšekiksi)
14. ↑  Czech Republic – Sweden (Line Up) (englanniksi)
15. ↑  CZE – RUS (3–2) (englanniksi)
16. ↑  Repik riding pro hockey roller-coaster *The Province*.  16.7.2007. CanWest MediaWorks Publications Inc.. Viitattu 29.7.2014. (englanniksi)

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač